ગૃહમંત્રી રાજનાથ સિંહે રાહુલની મંશા પર સવાલ ઉઠાવતા પૂછ્યું કે, જ્યારે રાહુલ ગુજરાત ગયા તો તેમને બુલેટ પ્રુફ ગાડીનો ઉપયોગ કેમ ના કર્યો. SPG અને રાજ્ય પોલીસે રાહુલને બુલેટ પ્રૂફ કારમાં બેસવા કહ્યું હતું, પરંતુ રાહુલ ગાંધીએ તેમની વાત માની ન હતી. રાહુલ વારંવાર કારમાંથી નીચે ઉતરીને લોકોને મળવા દોડી જતા હતા. રાજનાથ રાહુલ પર પ્રહાર કરતા કહ્યું કે રાહુલ ગાંધી દેશ માટે અનમોલ ધરોહર છે અને રાહુલ પોતાના વિદેશ પ્રવાસ દરમિયાન સુરક્ષા સાથે કેમ નથી લઇ જતા. જ્યારે છેલ્લા બે વર્ષમાં રાહુલ 6 વિદેશ યાત્રા પર ગયા છે તેમ છતાં કોઇ વિદેશ યાત્રા પર સુરક્ષા ફોર્સ લઇ ગયા નથી.